Dimana Kan Ku Cari Ganti (album 1998)

Dimana Kan Ku Cari Ganti merupakan sebuah album studio kedua nyanyian penyanyi popular Liza Hanim. Album ini dirakamkan khas untuk menghargai Seniman Negara, Tan Sri P. Ramlee dan Biduanita Negara Puan Sri Saloma. Lagu Dimana Kan Ku Cari Ganti, Rindu Hatiku Tidak Terkira dan Istana Cinta adalah antara lagu yang kembali popular menerusi album ini. Penjualan album Dimana Kan Ku Cari Ganti yang memberangsangkan melayakkan album ini berada di Carta RIM yang sering ke udara di Radio THR setiap minggu pada tahun 1998. Liza Hanim juga dicalonkan buat pertama kali dalam kategori Persembahan Vokal Wanita Terbaik di Anugerah Industri Muzik menerusi album ini.

Ironi setelah 10 tahun album ini dirakam, pada tahun 2008 Liza diberi peluang untuk melakonkan watak biduanita negara tersebut dalam Muzikal P. Ramlee di Istana Budaya. Persembahan teater muzikal itu mendapat sambutan dan disambungkan ke musim kedua. Liza juga diberi jolokan sebagai Saloma Jelmaan. Menerusi watak Saloma, Liza mendapat pencalonan Aktres Terbaik (Watak Utama) di Anugerah Seni Boh Cameronian pada tahun 2009.

Senarai lagu 
 

Album Liza Hanim
Album Malaysia tahun 1998

Tenaga Kerja

Tan Su Loke - penerbit eksekutif
Adnan Abu Hassan - penerbit & susunan muzik
Eddie Marzuki - susunan muzik
Jason Foo - penyelaras produksi
Zulkefli Majid - koordinator A&R
Bard - pengurus promosi
Ariffin - unit promosi
Riz - unit promosi
Rahayu - unit promosi

Sabariah (Singapura) - unit promosi
Wong - jururakam
Vincent - jururakam
Koh - jururakam
Pro Recording Studio (Cheras Perdana) - studio rakaman
Hana Creative Image - image
Joey - jurusolek
Foto QT - fotografi
AS Design & Print - konsep cover
Genesis Mastering Lab Sdn. Bhd. - mastering